
Raport de specialitate




Susținerea activității asociațiilor culturale și sportive din municipiu se realizează în baza Regulamentului privind regimul finanțărilor nerambursabile alocate de la bugetul local al Municipiului Marghita pe anul 2024 pentru activități nonprofit de interes local în baza Legii nr. 350/2005, aprobat prin HCL nr. 40 din 28.02.2024.

Regulamentul întocmit cu respectarea prevederilor Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general se aplică tuturor solicitanților persoane fizice sau persoane juridice fără scop patrimonial – asociații sau fundații constituite conform legii, care depun propuneri de proiecte în conformitate cu domeniile culturale și sportive  în vederea atribuirii contractelor de finațare nerambursabilă.

Componența comisiei de evaluare și selecție a proiectelor culturale și sportive prevăzută în art. 6 din regulament a fost stabilită prin HCL nr. 96 din 25.05.2021 coroborată cu Dispoziția Primarului nr. 304 din 06.05.2022.

Pentru anul 2024 s-a prevăzut în bugetul local suma de 77.000 lei pentru activități culturale și suma de 117.000 lei pentru activități sportive. 

Urmând procedura de atribuire a contractului de finanțare nerambursabilă, prevăzută de art. 6 din Legea nr. 350/2005, privind regimul finanțărilor nerambursabile din fondurile publice alocate pentru activități nonprofit de interes general, pe baza selecției publice de proiecte, potrivit Anunțului de participare publicat în Monitorul Oficial al României, Partea a VI-a, s-a desfășurat sesiunea de selecție. Pentru această sesiune de selecție au fost depuse până la data 10 mai 2024 ora 14,00, un număr de 15 proiecte. 

Proiectele au fost evaluate și selecționate de către Comisia de evaluare și selecție a proiectelor culturale și sportive, constatările comisiei fiind cuprinse în procesul verbal nr. 5389 din 13.05.2024.

În această sesiune de selecție s-au acordat pentru finanțarea activităților culturale : 56.009 lei, și pentru finanțarea activităților sportive: 75.078 lei, repartizarea acestor sume fiind următoarea:

Domeniul cultură:

1. Asociația Culturală Valea Barcăului, titlul proiectului ,, STRĂBATEM ȚARA-N PAȘI DE DANS”, valoarea finanțării : 5.000 lei.
2. Asociația Culturală Valea Barcăului, titlul proiectului ,,POARTĂ IE CU MÂNDRIE DIN A NOASTRĂ ROMÂNIE, valoarea finanțării: 5.000 lei.
3. Asociația Culturală Valea Barcăului, titlul proiectului ,,TOȚI PENTRU DRAPEL JUCĂM UN MĂNĂNȚEL”,  valoarea finanțării: 5.000 lei.
4. Asociația Culturală Valea Barcăului, titlul proiectului ,,PARADA PORTULUI POPULAR”, valoarea finanțării: 5.000 lei.
5. Asociația Horvath Janos Tarsasag, titlul proiectului ,,CONCURS DE RECITARE ZONALĂ ADY ENDRE”, valoarea finanțării: 4.860 lei.
6. Asociația Horvath Janos Tarsasag, titlul proiectului ,,CONCURS DE RECITARE ZONALĂ POEZII RELIGIOASE – faza finală”,  valoarea finanțării: 4.293  lei.
7. Asociația Horvath Janos Tarsasag, titlul proiectului ,,LUMEA BALADELOR ȘI POEZIILOR – faza finală, valoarea  finanțării: 3.708  lei.
8. Asociația Horvath Janos Tarsasag, titlul proiectului ,,FESTIVALUL CORURILOR ȘI SOLIȘTILOR 2024”, valoarea finanțării: 4.986  lei.
9. Asociația Horvath Janos Tarsasag, titlul proiectului ,,CONCURS DE RECITARE ZONALĂ ,,PAPP ATTILA - faza finală”, valoarea finanțării: 2.916  lei.
10. Asociația Horvath Janos Tarsasag, titlul proiectului ,, CONCURS DE RECITARE MIHAI EMINESCU”, valoarea finanțării: 4.896 lei.
11. Fundația Marah, titlul proiectului ”ÎNTÂLNIREA VÂRSTNICILOR MARGHITENI, EDIȚIA A X-A”, valoarea finanțării: 2.250 lei.
12. Fundația Marah, titlul proiectului ”TABERE DE VARĂ PENTRU COPII ,,HAPPY CAMPS”, EDIȚIA A II-A”, valoarea finanțării: 4.950 lei.
13. Fundația Marah, titlul proiectului ”TRADIȚIA NE ÎNVAȚĂ, EDIȚIA A IV-A”. valoarea finanțării: 3.150 lei.

Domeniul sport:

1. Asociația Clubului Sportiv Ciclism Marghita, titlul proiectului ,,CUPA MARGHITEI 2024”, valoarea finanțării: 36.468 lei.
2. Clubul Sportiv Viitorul Marghita,  titlul proiectului  ,,FOTBAL PENTRU COPII ȘI JUNIORI”, valoarea finanțării: 38.610 lei.

Suma nealocată este: 20.991 lei pentru activități culturale și 41.922 lei pentru activități sportive.

Având în vedere cele prezentate, propun spre aprobare proiectul de hotărâre pentru aprobarea proiectelor culturale și sportive ce vor beneficia de finanțare nerambursabilă de la bugetul local pe anul 2024.

